
HOTĂRÂRE

cu privire la demersul Consiliului Sindical Ramural

 al salariaţilor IPNA Compania „Teleradio-Moldova”
În urma examinării Demersului Consiliului Sindical Ramural al salariaţilor IPNA Compania „Teleradio-Moldova” către preşedintele IPNA Compania „Teleradio-Moldova” şi Consiliul de Observatori, având numărul de intrare 1/73 din 25 septembrie 2012,
în conformitate cu prevederile art.56 alin.(6), art.58 lit.c) și g), art.60 alin.(3) lit.a)-c) din Codul audiovizualului al Republicii Moldova,

şi în baza p.9, p.42 lit.d), k) şi m) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr.1/3 din 09.02.2007, p.21 lit.d) şi g) din Statutul Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr.1/31 din 24.08.2007,
luând în consideraţie atribuţiile Consiliului de Observatori şi ale preşedintelui IPNA Compania „Teleradio-Moldova”, potrivit cărora

Consiliul de Observatori supraveghează respectarea de către conducerea şi angajaţii Companiei a cadrului juridic în domeniul de funcţionare a audiovizualului public, fiind abilitat să determine principiile şi necesităţile remunerării angajaţilor Companiei, să stabilească grila salarială pentru angajaţii Companiei,
iar preşedintele IPNA Compania „Teleradio-Moldova” – să exercite conducerea şi administrarea ei curentă, pe principii de independenţă decizională, fiind responsabil de încheierea, la propunerea directorului radiodifuziunii sau a directorului televiziunii, a ordinelor cu privire la recrutarea, perfecţionarea, angajarea şi concedierea personalului ei,
Consiliul de Observatori
HOTĂRĂŞTE:

1. În procesul semnării şi/sau modificării contractului colectiv de muncă, preşedintele IPNA Compania „Teleradio-Moldova” este în drept să garanteze executarea obligaţiilor de ordin financiar în raport cu angajaţii, doar în temeiul hotărârii Consiliului de Observatori.

2. Prezenta hotărâre intră în vigoare în ziua adoptării.

Prezenta hotărâre a fost adoptată unanim, cu votul a 8 membri ai Consiliului de Observatori prezenți la ședință.

Preşedintele

Consiliului de Observatori                                                       Eugeniu Rîbca

Secretarul şedinţei
Consiliului de Observatori                                                      Viorica Bogatu

